Рухі Рамана адточаныя і дакладныя. Здаецца, што электрапагрузчык сам сноўдае паміж стэлажамі, паднімае вілы, чапляе паддоны з каробкамі і акуратна апускае іх на зямлю. Упраўляць гэтай тэхнікай хлопец навучыўся тут, на камбікормавым заводзе. Трэці год запар ён працуе вадзіцелем электрапагрузчыка ў аддзеле рознічнага гандлю. Хаця Раман прызнаўся, што і з іншай тэхнікай ён на “ты”, а дакладней з камп’ютарам. Будучы інжынер вучыцца завочна на 5-ым курсе машынна-будаўнічага факультэта Брэсцкага тэхнічнага ўніверсітэта.